Echo Night 2: The Lord of Nightmares

Echo Night 2: The Lord of Nightmares (Bahasa Jepun: エコーナイト#2 眠りの支配者 Ekōnaito #2 Nemuri no Shihaisha) adalah permainan video pengembaraan diri-pertama 1999 yang dibangunkan dan diterbitkan oleh From Software untuk PlayStation. Ini adalah permainan kedua dalam siri Echo Night, namun permainan tidak berkongsi cerita dan latar belakang dengan pendahulunya walaupun menampilkan watak pemain dengan nama dan umur yang sama dengan protagonis permainan pertama.

Plot
Richard Osmond, 25 tahun, ingin mencari teman wanitanya Christina yang hilang. Bertekad untuk memulakan misinya, Osmond meminta pertolongan dari rakan di perpustakaan untuk memasuki ke perpustakaan pada waktu malam bagi menyiasat misteri kehilangan Christina. Selepas selesai, Osmond kmeudian memandu untuk ke sebuah rumah besar Gothik lama yang menyimpan rahsia disebalik kehilangan Christina yang terpalit dalam sebuah kisah pembunuhan.

Tatamain
Seperti permainan pertama, Echo Night 2 dimainkan dari perspektif diri-pertama, tetapi tidak seperti permainan diri-pertama yang lain, permainan ini tidak ada penggunaan senjata api atau jarak dekat dalam permainan. Semasa berhadapan dengan hantu pemain mesti menyalakan lampu di dalam bilik dengan menggunakan suis lampu. Pemain sering dibawa ke masa lampau melalui orang bayang atau objek tertentu. Setelah pemain memenuhi tugas yang penting untuk mereka, roh akan lenyap dan kemudian menjatuhkan "Astral Piece" yang boleh digunakan untuk mendapatkan pelbagai penamat yang berbeza.

Keluaran
Permainan ini dikeluarkan untuk Sony PlayStation pada 5 Ogos 1999, dan diterbitkan oleh From Software. Ia dikeluarkan ekslusif di Jepun.

Pada 2007, ia dikeluarkan semula untuk PlayStation Network di Jepun.

Pada 2015, terjemahan peminat dalam bahasa Inggeris dikeluarkan.

Penerimaan
Penerbitan permainan Jepun Famitsu memberikan markah 32 daripada 40.

Rujukan

Pautan luar

Kategori:Permainan video 1999
Kategori:Permainan pengembaraan diri-pertama
Kategori:Permainan FromSoftware
Kategori:Permainan video hantu
Kategori:Permainan PlayStation
Kategori:Permainan PlayStation Network
Kategori:Permainan seram psikologi
Kategori:Permainan video yang dibangunkan di Jepun
Kategori:Permainan video pemain tunggal
Kategori:Susulan permainan video